Shannyn Sossamon

Shannon Marie Kahololani "Shannyn" Sossamon (Honolulu, 1978ko urriaren 3a) estatubatuar zinema eta telebistako aktore, modelo eta abeslaria da. A Knight's Tale filmeko protagonista izateagatik da ezaguna. Warpaint taldeko bateriajolea eta abeslaria ere izan zen.

 Biografia 
Shannyn Sossamon Hawaii uharteetan jaio zen eta Renon (Nevada) hazi zen. Amaren aldeko amona hawaiiar eta filipinar jatorrikoa zen. Bost urte zituela gurasoak banandu egin ziren.

 Zinema 
1995ean Los Angelesera joan eta klubetan DJ lanetan aritu zen eta modelo lanak ere egin zituen. Telebistako bi iragarki egin zituen eta hainbat talderen bideoklipetan agertu zen. 2001ean A Knight's Tale filmerako aukeratua izan zen castingean Kate Hudson garaitu zuenean. Heath Ledger aktorearekin egin zuen lan eta Lady Jocelyn rolean egindako lanarengatik hainbat sari eta izendapen jaso zituen. Hurrengo urtean 40 Days and 40 Nights filmea egin zuen eta kritikak onak izan ziren orokorrean. 2003an berriz ere Heath Ledgerrekin egin zuen lan The Order filmean.

Bi urtetako atsedenaldiaren ondoren Kiss Kiss Bang Bang filmearekin itzuli zen zinema mundura, paper txiki batekin ordea. 2007tik aurrera telesailak leheneste hasi zen. 2007 eta 2008 artean Moonlight telesaileko ohiko aktorea izan zen, 2015-16an Wayward Pines telesailean aritu zen eta ondoren Sleepy Hollow telesailean.

 Musika 
2004 eta 2008 artean Warpaint taldeko bateriajolea eta abeslaria izan zen. Exquisite Corpse EPa atera zutenean Shannyn Sossamonek taldea utzi zuen. Kantuak konposatzen jarraitzen du baina ez du bakarkako ibilbiderik egiteko asmorik, musika munduan zentratzeko astirik ez duela adierazi baitu.

 Filmografia 
 Filmeak 
 Urtea Filmea Pertsonaiak Oharrak 2001 A Knight's Tale Lady Jocelyn 200240 Days and 40 NightsErica Sutton 2002The Rules of AttractionLauren Hynde 2003 MosesMax Laburmetraia 2003 The OrderMara Sinclair 2005DevourMarisol 2005Chasing GhostsTaylor Spencer 2005I Hate You  LeilaniJoLaburmetraia 2005The DoubleMelanieLaburmetraia 2005UndiscoveredJosie 2005Kiss Kiss Bang BangIle arroxasun neska 2006Wristcutters: A Love Story Mikal 2006The HolidayMaggie 2007CatacombsVictoria 2008One Missed CallBeth Raymond 2009Life Is Hot in CracktownConcetta 2010Our Family WeddingAshley McPhee 2010The HeavyClaire 2010Road to NowhereLaurel GrahamVelma Duran 2011 The DayShannon 2011 Fight for Your Right RevisitedCafé Patron Laburmetraia 2012The End of LoveLydia 2012The CyclistNeska Laburmetraia 2013Desire Melody Laburmetraia 2015Sinister 2 Courtney Collins

 Telebista 
 Urtea Telesaila Pertsonaiak Oharrak 1997Mr. ShowModa sariketaren aurkezlea3 atal 2004Law & Order: Special Victims UnitMyra Denningatal bakarra 2007DirtKira KlayOhiko aktorea, 5 atal 2007–2008MoonlightCoraline Ohiko aktorea, 10 atal 2010How to Make It in AmericaGingy WuOhiko aktorea, 8 atal 2013MistressesAlexOhiko aktorea, 8 atal 2014Over the Garden WallLorna (ahotsa)atal bakarra 2015–16	Wayward Pines Theresa BurkeOhiko aktorea, 14 atal 2015–16Sleepy Hollow PandoraOhiko aktorea, 18 atal

 Bideojokoak 
 Urtea Bideojokoa Pertsonaiak Oharrak 2012Hitman: AbsolutionJade NguyenAhotsa

 Erreferentziak 

 Kanpo estekak 
 Aktorearen IMDBko fitxa irakurgai 

Kategoria:Honolulutarrak
Kategoria:Ameriketako Estatu Batuetako modeloak
Kategoria:Ameriketako Estatu Batuetako abeslariak
Kategoria:Filipinar estatubatuarrak
Kategoria:Frantziar estatubatuarrak
Kategoria:Emakume abeslariak
Kategoria:Ameriketako Estatu Batuetako emakume aktoreak